หุ้นปิดบวก4.47 จุด
หุ้นปิดที่ 1,140.39จุด บวก 4.47 จุดท่ามกลางมูลค่าซื้อขาย 35,330.50 ล้านบาท
21 ก.พ. 2555

หุ้นปิดที่ 1,140.39จุด บวก 4.47 จุดท่ามกลางมูลค่าซื้อขาย 35,330.50 ล้านบาท




ตลาดหลักทรัพย์ปิดตลาดบ่ายวันนี้ที่ระดับ 1,140.39 จุด เพิ่มขึ้น 4.47 จุด(+0.39%) มูลค่าการซื้อขาย 35,330.50ล้านบาท การซื้อขายหุ้นวันนี้ ดัชนีหุ้นไทยแกว่งตัวในแดนบวกตลอดทั้งวัน โดยดัชนีขยับขึ้นแตะจุดสูงสุดของวันที่ระดับ 1,143.35จุด ส่วนดัชนีจุดต่ำสุดของวันที่ 1,136.08 จุด
ส่วนหลักทรัพย์เปลี่ยนแปลงวันนี้ เพิ่มขึ้น 238 หลักทรัพย์ ลดลง 221 หลักทรัพย์ และไม่เปลี่ยนแปลง 176 หลักทรัพย์
น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) กล่าวว่า ตลาดหุ้นไทยในวันนี้เริ่มนิ่ง หลังจากที่ตลาดฯรับข่าวกรณีของกรีซไปเรียบแล้วและตลาดฯตอบรับในเชิงบวก มีแรงเก็งกำไรเข้ามาอย่างต่อเนื่อง หลังจากนี้เรื่องที่ต้องจับตามองคือการประกาศผลประกอบการของบริษัทจดทะเบียนที่จะทยอยออกมาอย่างต่อเนื่องจนกระทั่งสิ้นเดือน ก.พ. ซึ่งคงต้องเลือกลงทุนในหุ้นรายตัว 
นอกจากนี้ ยังมีทิศทางราคาสินค้าโภคภัณฑ์ โดยเฉพาะราคาน้ำมันที่ปรับเพิ่มสูงขึ้นจากปัญหาชาติตะวันตกและอิหร่านว่าจะส่งผลกระทบเพิ่มเติมหรือไม่ซึ่งราคาน้ำมันที่ปรับเพิ่มขึ้นส่งผลดีต่อหุ้นกลุ่มพลังงาน ส่วนการประกาศลดดอกเบี้ยของธนาคารพาณิชย์ไม่ได้ส่งผลอะไรมากนักเพราะตลาดฯรับรู้มาก่อนหน้านี้แล้วเพราะคณะกรรมการนโยบายการเงิน(กนง.)ลดดอกเบี้ยมาแล้ว 2 ครั้งแต่ธนาคารพาณิชย์ยังคงไม่ปรับลดเนื่องจากรอความชัดเจนกรณีโอนหนี้กองทุนฟื้นฟูฯพอมีความชัดเจนธนาคารต่างๆ จึงเริ่มปรับลดดอกเบี้ย
สำหรับกรอบการลงทุนให้แนวรับที่ 1,125 จุด หากหลุดให้ขายเพราะคาดว่าตลาดหุ้นจะลงแรง แนวต้านที่ 1,150 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           
IVL      มูลค่าการซื้อขาย 2,668,26 ล้านบาท ปิดที่  40.75 บาท  ลดลง  0.75  บาท
PTT      มูลค่าการซื้อขาย 2,474,55 ล้านบาท ปิดที่ 357.00 บาท  เพิ่มขึ้น 3.00  บาท
PTTGC    มูลค่าการซื้อขาย 2,184,75 ล้านบาท ปิดที่  75.50 บาท  เพิ่มขึ้น 1.50  บาท
JAS      มูลค่าการซื้อขาย 1,451,21 ล้านบาท ปิดที่   2.20 บาท  เพิ่มขึ้น 0.16  บาท
PTTEP    มูลค่าการซื้อขาย 1,405,84 ล้านบาท ปิดที่ 185.00 บาท  เพิ่มขึ้น 1.00  บาท